GiliGold/VAD_KnessetCorpus huggingface dataset:
ניסן סלומינסקי: אמרתי לך שנשב אתם, נשב ביחד.
ניסן סלומינסקי: אבל אני צריך לגמור, אני לא יכול להפסיק באמצע עכשיו.
ניסן סלומינסקי: אם נגמור מה יישאר לי זמן.
ניסן סלומינסקי: אם לא, אז אעשה את זה ביום חמישי.
דב ליפמן: - - - קצת מתמטיקה, קצת אנגלית, זה לא יהיה - - -
ניסן סלומינסקי: רבותי, סעיף 3: החלטה בדבר פיצול החלק השני מתוך החלטה בדבר פיצול הצעות חוק לשינוי סדרי עדיפויות לאומיים.
<אייל לב-ארי: מדובר בפיצול נוסף - - -
משה גפני: זה לא נוגע לחרדים.
בועז טופורובסקי: לא, כי הם לא משלמים מסים.
דב ליפמן: מי הליצן?
<אייל לב-ארי: לקראת סוף שנה - - -
בועז טופורובסקי: זה הוא מתחיל.
זבולון כלפה: זה לא נכון.
בועז טופורובסקי: מה לא נכון?
משה גפני: באמת לא היה דבר כזה.
משה גפני: אני אומר לך, לא היה דבר כזה.
משה גפני: יש חוקים במדינה, פועלים על פי החוקים.
משה גפני: בחינוך העצמאי מעיין החינוך התורני, הרשתות, לומדים את הליב"ה, לכן הם מתוקצבים כמו שהם מתוקצבים.
משה גפני: בא שר החינוך, קיבל החלטה שהוא עושה את פעולות הקיץ – הוא מאריך את הלימודים בחופש, אבל מראש הוא אומר: המוכר שאינו רשמי לא יהיה בפנים.
משה גפני: כלומר, החרדים לא יהיו, בלי קשר לליב"ה, בלי קשר לכלום.
משה גפני: החלטה.
זבולון כלפה: במוכר שאינו רשמי, בכמה תקציב מדובר, להערכתך?
משה גפני: לפי דעתי מדובר על 30 מיליון, זאת ההערכה.
משה גפני: הרי זה לא בכל הארץ, זה רק באותן רשויות.
משה גפני: חלק גדול זה יישובים ערביים, אז אין שם את החינוך החרדי בכלל.
משה גפני: באותם מקומות שיש – מעלות, אופקים – להערכתי, זה לא יותר מ-30 מיליון שקל.
משה גפני: שי פירון עשה טעות עם הדבר הזה.
זבולון כלפה: היחידה?
משה גפני: לא היחידה, אבל היא מאוד בולטת בגלל שפה, בניגוד לאחרים שהוא אומר: תעבור לחינוך הזה, לחינוך ההוא, פה הוא אומר על השולחן: אני לא רוצה לתת לכם.
בועז טופורובסקי: לא נכון - - - ליב"ה.
משה גפני: אמר לי, אמר במליאה.
משה גפני: זה לא קשור לליב"ה, בועז.
משה גפני: החינוך העצמאי לומדים ליב"ה.
משה גפני: למדתי בחינוך העצמאי – למדתי אנגלית, למדתי מתמטיקה.
בועז טופורובסקי: - - - כאילו אנחנו מחפשים את החרדים.
בועז טופורובסקי: אנחנו לא מחפשים את החרדים.
בועז טופורובסקי: אתה למדת.
משה גפני: למדתי בחינוך העצמאי.
משה גפני: איפה למדתי?
משה גפני: אני דווקא הכי פחות למדתי מפני שמתי שלמדו אנגלית בכיתה הלכתי לים.
בועז טופורובסקי: איזה ים?
משה גפני: תל-אביב, התווכחתי עם החילונים.
משה גפני: לא היו לי עצבים לאנגלית, ידעתי שאני לא נוסע לחו"ל.
משה גפני: אבל החברים שלי יודעים אנגלית.
משה גפני: מה זה, בחינוך העצמאי לא לומדים אנגלית?
משה גפני: אתם בורים ועמי ארצות, אתם אפילו לא יודעים איך נראים חרדים.
משה גפני: לא, בגלל שאתה אומר ליב"ה.
משה גפני: לומדים ליב"ה.
ניסן סלומינסקי: טוב, רב מוישה.
בועז טופורובסקי: אז אין לך בעיה.
משה גפני: יש לי בעיה – הוא לא נותן לי.
משה גפני: הילד שלי לא מקבל.
ניסן סלומינסקי: רב מוישה, אני רוצה את הזמן, אז בואו.
משה גפני: למה עשית את זה במחטף?
<אייל לב-ארי: לקראת סיום הדיון בחוק ההסדרים בשנה שעברה הונחו סעיפים שהוועדה החליטה לפצל.
<אייל לב-ארי: את פיצלה את הסעיפים למספר חלקים.
<אייל לב-ארי: מה שאנחנו מפצלים כרגע זה חלק מסוים מהפיצול שהכנסת כבר קיבלה לקראת סוף יולי ומספר הצעות חוק נפרדות כדי שלא יהיה צורך, כשנדון בהן, לפצל שוב.
ניסן סלומינסקי: רב מוישה, אמרת שאתה לא מתעסק עם עיתונאים.
<אייל לב-ארי: זאת ההחלטה שמונחת פה בפני הוועדה.
ניסן סלומינסקי: רב מוישה, נו.
משה גפני: לא, אין הפסקה.
משה גפני: אנחנו נפרק פה את המסגרות האלה.
משה גפני: צריך להחליף את ממשלת החושך הזאת.
<אייל לב-ארי: אמרתי שלקראת סיום הדיונים על חוק ההסדרים בקיץ שעבר החליטה הוועדה לפצל מספר סעיפים שהיא לא סיימה לדון בהם.
<אייל לב-ארי: ההחלטה אושרה על-ידי הכנסת, והיא מחולקת למספר חלקים.
<אייל לב-ארי: אנחנו מפצלים שוב את החלק השני, שעניינו העמקת הגבייה על-ידי רשות המסים, למספר הצעות חוק נפרדות כדי שהוועדה, כשהיא תדון בהצעות האלה, לא תצטרך לפצל בשנית, בשלישית או ברביעית את ההצעות, וזאת ההחלטה שבפני הוועדה.
<אייל לב-ארי: זה פיצול לפיצול עצמו.
ניסן סלומינסקי: כלומר, נצטרך קודם כול לאשר את הפיצול ואז נוכל לדון ב-4 ו-5?
<אייל לב-ארי: בנפרד, כן.
<אייל לב-ארי: וההנחה של ההצעות האלה, ככל שהוועדה תחליט לאשר אותן לקריאה שניה ולקריאה שלישית, תהיה בכפוף לאישור החלטת הפיצול על-ידי מליאת הכנסת.
ניסן סלומינסקי: אבל קודם אנחנו צריכים לאשר.
ניסן סלומינסקי: טוב, רבותי, למישהו יש מה לומר בנושא הפיצול?
משה גפני: יש לי מה לומר, אני לא רוצה להגיד בוועדה הזאת.
משה גפני: יש לי, אגיד למשה אשר אחרי זה, בסוד.
ניסן סלומינסקי: מי בעד אישור החלטת הפיצול, כפי שהוסבר על-ידי היועץ המשפטי?
משה גפני: אני נגד, אבל לא אצביע נגד בגללו.
משה גפני: בגללך אצביע נגד אבל בגללו לא, אז אני לא מצביע.
ניסן סלומינסקי: נתחיל בסעיף 5.
ניסן סלומינסקי: מי מסביר את זה?
<אייל לב-ארי: שומה מיוחדת.
<אייל לב-ארי: זה הנוסח שאתם רואים "תיקון סעיף 7" בצדו.
<טמיר כהן: צירפנו לכם גם את המקור וגם את זה.
משה גפני: למה מוסיפים "במישרין או בעקיפין"?
משה: מדובר בשני תיקונים שלא הספקנו אותם בחוק ההסדרים האחרון.
משה: ביקשתם שנפצל, פיצלנו ועכשיו אנחנו מטפלים בזה.
משה: מדובר בסך הכול בתיקונים לא משמעותיים.
משה: התיקון הראשון שאנחנו מדברים עליו הוא תיקון לסעיף 7(א) לפקודת מס הכנסה, שמדבר על שנת מס מיוחדת, ומדובר בסעיף של הקלה.
משה: בדרך כלל, שנות המס לצורכי מס זה מ-1 בינואר עד 31 בדצמבר.
משה: יש מקרים מסוימים בפקודת מס הכנסה שלבקשת נישומים אפשר לשנות את זה לתאריכים אחרים.
משה: לדוגמה, שזה יתחיל ב-1 באפריל ויסתיים ב-31 במרץ של השנה שאחרי זה.
ניסן סלומינסקי: יש כאלה שעובדים עם רשויות מס, בארה"ב למשל, אז התאריכים שונים.
ניסן סלומינסקי: מוסדות חינוך, יש להם תאריכים שונים, שגם יכול להיות?
ניסן סלומינסקי: כי הם עובדים מספטמבר עד ספטמבר.
משה: בסעיף 7 לפקודת מס הכנסה יש מספר קטגוריות שמאפשרות, לבקשת נישומים, לשנות את שנת המס שלהם.
משה: אחת הקטגוריות, שאנחנו מדברים בה היום, היא קטגוריה שאנחנו רוצים להקל.
משה: כאשר מדובר בחברה זרה שנסחרת בחו"ל רוצה להשקיע בחברה ישראלית.
משה: נניח שלחברה הזרה – בגרמניה, בבלגיה, בצרפת - יש לה שנת מס אחרת, ששונה מפה.
משה: המצב המשפטי היום הוא שהחברה הזרה, אם היא נסחרת בחוץ לארץ, יכולה להשקיע בהחברה ישראלית, ואם היא משקיעה בה במישרין אין בעיה – החברה הישראלית יכולה לשנות את שנת המס ולהתאים את שנת המס שלה לשנת המס של החברה הזרה וככה לא צריך לעשות התאמה בדוחות הכספיים, בדוחות המס וכן הלאה.
משה: בשנים האחרונות ההשקעות בישראל נעשו בעזרת חברות אחרות.
משה: נניח שיש חברה זרה שנסחרת בחוץ לארץ, אבל היא מחזיקה בחברה זרה אחרת, עד שמגיעים לחברה הישראלית.
משה: החוק לא מכסה את הסיטואציה הזו, ולכן ביקשנו שהאפשרות לבקש שנת מס מיוחדת תהיה בין אם ההחזקה היא במישרין על-ידי החברה הנסחרת ובין אם היא החזקה בעקיפין באמצעות חברות ביניים.
משה: זו הבקשה, ואנחנו מבקשים לאשר את זה.
ניסן סלומינסקי: וזה לא יבלבל אתכם עם שנות מס?
ניסן סלומינסקי: זה יישאר קבוע לפי שנת המס האחרת?
משה: המערכת מופעלת כבר היום.
משה: יש מקרים שיש להם שנות מס מיוחדות – קוראים לזה "שנת מס מיוחדת" - ואנחנו רוצים להרחיב ולאפשר לאותן חברות שמשקיעות באמצעות תאגידים נוספים להשקיע בחברות ישראליות.
משה: אין פה עניין של אובדן מס, פשוט החשבון שלהן נעשה לפי שנות מס שהן קצת מוזזות מה-1 בינואר.
משה: זה הסעיף הראשון, סעיף של הקלה, ואני מבקש שתאשרו את זה.
משה: אתה רוצה שנקרא את הנוסח?
<משולם ברוך: "תיקון סעיף 7.
<משולם ברוך: 1.
<משולם ברוך: בפקודת מס הכנסה, בסעיף 7(א)(4), אחרי "מוחזקים" יבוא "במישרין או בעקיפין".
<משולם ברוך: "
ניסן סלומינסקי: זה נשמע סביר, וזה גם מקל.
ניסן סלומינסקי: מי בעד אישור סעיף 5 אצלנו, שזה סעיף 40(4) מתוך הצעת חוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013–2014), התשע"ד-2013, בנושא תקופת שומה מיוחדת?
ניסן סלומינסקי: תודה, הסעיף אושר.
משה: ברשותכם, הנושא השני.
משה: גם פה פיצול מחוק ההסדרים.
משה: אגיד את השורה התחתונה ואחרי זה אסביר את המקרה.
משה: בשורה התחתונה, אנחנו רוצים להאריך את הוראות ההקפאה של דיני המס שכבר קיימות בסעיף 87א לפקודה, בשנים 2007–2011, ולהאריך לעוד שנתיים - 2012–2013 - בגלל שלא הספקנו.
משה: לכן ביקשנו בסעיף 87א לפקודה, במקום עד 2011 להאריך את זה עד 2013, כולל.
משה: ועכשיו ההסבר.
משה: כמו שאתם יודעים, בחשבונאות הפיננסית בשנים האחרונות נעשתה מהפכה, מהפכת ה-IFRS.
יצחק כהן: קודם כול רביזיה על כל ההחלטות.
יצחק כהן: תרשום פה, על ההחלטות רביזיה.
יצחק כהן: איזו התנהגות זאת?
יצחק כהן: אנחנו בוועדת משנה ואתם עושים פה מחטפים?
יצחק כהן: מה הדבר הזה?
ניסן סלומינסקי: לא יודע על ועדת משנה.
ניסן סלומינסקי: אם עושים את זה באותו זמן - - -
יצחק כהן: אל תעשו את זה באותו זמן.
ניסן סלומינסקי: איזו ועדת משנה?
יצחק כהן: אז קודם כול, רביזיה על כל ההחלטות.
יצחק וקנין: רק תדע לך שזה היה בדיוק חצי דקה.
יצחק וקנין: הוא לא חיכה אפילו לרפרנטים, הוא לא מחכה לאף אחד.
יצחק וקנין: זו לא התנהלות, בגלל זה הוא עושה ככה.
יצחק כהן: רביזיה על כל ההחלטות.
ניסן סלומינסקי: סתם חיממו אתכם, ממש לא.
יצחק וקנין: אתם עושים מה שאתם רוצים פה.
יצחק וקנין: זו לא התנהלות.
יצחק כהן: אתה לא יכול לשלוח אותי לוועדת משנה שלך - - -
ניסן סלומינסקי: אני לא שולח אותך לוועדת משנה - - -
יצחק כהן: מה זה הדבר הזה?
ניסן סלומינסקי: אני לא שולח אותך לוועדת משנה בו-זמנית.
יצחק כהן: מ-9:30 אני יושב בוועדת משנה של ועדת הכספים על נושא - - -
ניסן סלומינסקי: באותו זמן שיש ועדה?
יצחק כהן: מה לעשות?
ניסן סלומינסקי: זה לא יכול להיות, אני מצטער.
יצחק כהן: אתה יכול, אבל לא לעשות מחטפים.
ניסן סלומינסקי: איזו ועדה?
יצחק כהן: רשות השידור.
ניסן סלומינסקי: מה זה קשור אליי?
ניסן סלומינסקי: לא קשור אליי.
<טמיר כהן: לא קשור אלינו, זו ועדת הכלכלה.
יצחק כהן: אז לא יודע, ועדה משותפת.
ניסן סלומינסקי: היא התחילה בטח ב-9:30.
ניסן סלומינסקי: אנחנו התחלנו ב-9:00.
יצחק כהן: אתה לא תעשה מחטפים כשאנחנו לא פה.
משה גפני: היה דקה אחת.
משה גפני: דקה אחת הוא אישר 900 מיליון.
יצחק כהן: מן ההגינות, מן המקצועיות - - -
ניסן סלומינסקי: לא עשיתי מחטף.
יצחק כהן: אז קודם כול רביזיה.
משה גפני: לא, הוא לא נותן רביזיה.
משה גפני: הוא שלח את זה חתום אחרי חמש דקות.
משה גפני: סתיו שפיר ביקשה רביזיה, הוא לא נתן.
ניסן סלומינסקי: אני מבקשה, עוד כמה דקות נגמור את זה ואז ניכנס לחדר.
יצחק כהן: אין מה להיכנס לחדר.
יצחק כהן: אתה פה עשית מעשה שלא ייעשה, מה שלא מקובל לעשות בשום ועדה.
ניסן סלומינסקי: רב יצחק, בוא - - -
יצחק כהן: מה אנחנו פה, סטטיסטים בוועדה?
יצחק כהן: זה מחטף מהמשפילים ביותר.
ניסן סלומינסקי: עזוב, לא יודע מה אמרו לך ומה - - -
יצחק כהן: מה אמרו לי?
יצחק כהן: הנה איציק וקנין – מה אמרו לי?
יצחק כהן: אמרו לי שעשית מחטף.
יצחק כהן: מוישה גם - - -
ניסן סלומינסקי: הוא הגיע ב-9:40, מה אתה רוצה?
משה גפני: ב-9:40.
משה גפני: היתה תאונה בכביש 1.
משה גפני: סתיו שפיר איחרה בשבע דקות.
יצחק כהן: זה דבר כל כך דרמטי, אתה צריך לתת לחברים - - -
משה גפני: איך אישרת את זה בדקה?
משה גפני: אתה יודע את כל הפרטים?
יצחק כהן: אתה צריך לתת לחברים - - -
יצחק וקנין: הוא לא שמע כלום.
יצחק וקנין: שום דבר הוא לא שמע.
יצחק וקנין: - - - לא היו פה בכלל.
משה גפני: 900 מיליון שקל העברה.
יצחק וקנין: אני הייתי בוועדת כלכלה, אמרו לי את זה.
ניסן סלומינסקי: יש מישהו שמחכה, שאמרתי שנעשה את הבירור.
משה גפני: אל תשאל מי זה המישהו הזה.
יצחק כהן: מי זה המישהו הזה?
משה גפני: זה פורמן הזה - - -
ניסן סלומינסקי: עוזר של השר.
יצחק כהן: עזוב אותי מעוזרים.
יצחק כהן: מה, אני מדבר עם עוזרים?
יצחק כהן: אני חבר ועדה, אני חבר כנסת, אני מתנגד להתנהגות הזאת של הוועדה.
יצחק כהן: אין דבר כזה, לא היה ולא יהיה דבר כזה.
ניסן סלומינסקי: משה, בוא נגמור את הסעיף שקשור אליו.
יצחק כהן: לא, אני מצטער.
יצחק כהן: אני מבקש שתחזיר את הדיון חזרה.
יצחק כהן: אני מבקש רביזיה על כל ההחלטות שהיו פה.
יצחק כהן: מה בסדר?
יצחק כהן: מצטער, זה לא ילך.
ניסן סלומינסקי: בסדר, זה לא קשור.
ניסן סלומינסקי: רביזיה לא קשור לעניין.
משה גפני: אתה לא מבין מה שעשית.
משה גפני: אתה מבין מה שעשית?
ניסן סלומינסקי: בסדר - - -
משה גפני: אתה העברת בדקה אחת קיצוצים בחינוך החרדי ותוספות לחינוך שלכם?
יצחק כהן: זה מקובל, היועץ המשפטי?
ניסן סלומינסקי: בואו נגמור את זה ואז נוכל לשבת ולדבר?
יצחק כהן: בוא תחזיר את ההחלטה.
ניסן סלומינסקי: אין מה להחזיר את ההחלטה.
ניסן סלומינסקי: אם אתה רוצה שנדבר על זה, אני מוכן.
יצחק כהן: אני מודיע לך: פה לא יזוז שום דבר.
יצחק כהן: אני מודיע לך: ברגע הזה סיימת את תפקידך כיושב-ראש ועדת הכספים.
יצחק כהן: אני מודיע לך, פה לא יזוז כלום.
ניסן סלומינסקי: משה, תמשיך בבקשה להסביר את הנושא של הפיצול הזה.
משה: ביקשנו להאריך את המועד מ-2011 ל-2013.
משה: שוב, היתה מהפכה של ה-IFRS בשנים האחרונות, כבר יש לנו הצעת חוק מסודרת שליבנו אותה יחד עם הלשכות המקצועיות.
משה: אבל עד שהיא תובא לדיון מעמיק בשנה הזאת - יש לנו כבר תזכיר חוק מוכן - ביקשנו להאריך את המועד של הקפאת התחולה של ה-IFR לשנים 2012–2013.
יצחק כהן: אתה הסכמת לזה?
זבולון כלפה: אני לא הייתי פה.
זבולון כלפה: מה אתה צועק?
יצחק כהן: לא, יגיעו לפה ההתנחלויות עוד מעט.
יצחק כהן: חכה, יגיעו.
משה: תהיה רציפות ונוכל להגיע עוד השנה עם הדיון המהותי.
יצחק וקנין: לא נצביע אתכם.
יצחק וקנין: כלום לא נצביע אתכם.
יצחק וקנין: מה שאנחנו העברנו לכם אף אחד לא העביר לכם, ולא הייתם בקואליציה.
משה: ברוך יקריא רק את הנוסח.
<משולם ברוך: "תיקון כותרת פרק שביעי לחלק ד'.
<משולם ברוך: בפקודת מס הכנסה (להלן – הפקודה), בכותרת פרק שביעי לחלק ד', במקום "עד 2011" יבוא "עד 2013".
<משולם ברוך: תיקון סעיף 87א.
<משולם ברוך: 2.
<משולם ברוך: בסעיף 87א לפקודה, במקום "עד 2011" יבוא "עד 2013".
<משולם ברוך: 3.
<משולם ברוך: תחילתו של חוק זה ביום ו' בטבת התשע"ב (1 בינואר 2012).
ניסן סלומינסקי: רבותי חברי הכנסת, יש לכם שאלות?
בועז טופורובסקי: ממתי קיים IFRS בעולם?
בועז טופורובסקי: ממתי זה תקף?
משה: בעולם מוקדם יותר.
משה: אנחנו בתקן 29 חשבונאות, החילו אותו משנת 2008 על חברות ציבוריות, עם אפשרות לתחולה מוקדמת יותר.
בועז טופורובסקי: עצם העובדה שאין לנו IFRS עד עכשיו, זה לא - - -?
משה: IFRS כבר קיים בחשבונאות בחברות הרלוונטיות.
משה: לגבינו, עשינו הצעת חוק מסודרת שבה יש מספר התאמות נוספות שצריך להפנים אותן, ואין הרבה התאמות.
משה: בינתיים, עד שזה יעבור בכנסת, אנחנו מבקשים להקפיא את המצב הזה, כמו שעשינו עד עכשיו, עד 2011.
בועז טופורובסקי: ברגע שזה יעבור בכנסת זה יהיה שינוי מהותי בהתנהלות?
משה: רק בדיני המס, החשבונאות עצמה לא משנה.
בועז טופורובסקי: השאלה היא אם ההקפאה הזאת, שהיא כבר כמה שנים, אם אין כאן - - -
משה: רצינו להעביר את זה בשנה הקודמת לפני חוק ההסדרים, זה לא עבר.
משה: אנחנו מבקשים להעביר את זה כרגע.
משה: השנה הזאת נביא לכם את הדיון, תראו את הדין המהותי ואני מקווה מאוד שהשנה הזאת זה ייגמר.
<אייל לב-ארי: יש לי שתי שאלות.
<אייל לב-ארי: אחת, אם אתם לא רוצים את זה עד 2014 – כי אתם הלכתם עד 2013 – ואולי אפילו 2015, כי זה תלוי תקנות.
<אייל לב-ארי: אתם הולכים להגיש את התקנות לוועדה?
משה: יצא תזכיר – white print.
משה: נבקש לקדם אותו להביא אותו עוד השנה.
משה: אם הוא יעבור השנה נחיל אותו מתחילת השנה ואז אני לא צריך את זה.
משה: אם ייקבע בוועדה שרוצים להחיל את זה מ-2015 אז באותה ישיבה שתהיה נבקש להאריך עד 2014 ואז תהיה לנו רציפות.
משה: בדיני המס צריך רציפות.
משה: אנחנו מאמינים שנוכל להעביר את זה השנה.
משה: אני מאמין שניסן יקצה לנו זמן לנושא הזה ונעביר את זה השנה.
<אייל לב-ארי: ולגבי התחילה הרטרואקטיבית?
משה: זה רק רציפות.
משה: זה יוצר רציפות מ- - -
<אייל לב-ארי: הרי ההוראה פקעה בסוף 2011.
משה: 2012.
משה: 2012 יש לנו, במהלך 2013 ביקשנו - - - והיה חוק הסדרים, היה פיצול 2014.
<אייל לב-ארי: זה לא עונה לי על הרטרואקטיביות, למה זה הוגש - - -
משה: הגשת דוחות תמיד נעשית שנה אחרי זה לחברות.
משה: במקרה הזה, בגלל חוק ההסדרים, העברנו את זה לשנה אחר כך.
ניסן סלומינסקי: אם אין שאלות, מי בעד אישור סעיף 40(37) ו-42(ד) מתוך הצעת חוק לשינוי סדרי עדיפות לאומיים בנושא אי החלת תקן חשבונאי?
ניסן סלומינסקי: אוקיי, זה אושר.
ניסן סלומינסקי: הישיבה נעולה, תודה.
ניסן סלומינסקי: המיקרופון לרשותכם, אז בואו תגידו לנו מה יש פה, מה אין פה.
<ארז אורעד: אני מתכבד להציג בפניכם את רשימת מוסדות ציבור ומלכ"רים מומלצים לפתוח קריאתם לעניין סעיף 46, רשימה שמספרה 580-14.
<ארז אורעד: הרשימה הזאת מונה 30 מוסדות ציבור, כאשר כל מוסדות הציבור נבדקו על-ידי מפקחי המחלקה שלנו ועברו גם את הוועדה הציבורית, את הוועדה, לא הציבורית, סליחה, את הוועדה הפנימית שלנו, של רשות המסים, שלמעשה מתכנסת ובוחנת את מוסדות הציבור.
<ארז אורעד: ואני פנוי לשאלות שלכם.
ניסן סלומינסקי: יש לי שאלה מקדימה.
ניסן סלומינסקי: בפליטת פה אמרת "הוועדה הציבורית" אז באמת הייתה ועדה ציבורית, היא הגישה את ההמלצות שלה לשר, הוועדה גם הופיעה פה בהרכב מרשים והתקיים התחלת דיון - השאלה אם אתה יודע איפה זה נמצא, האם המסקנות האלה אומצו על-ידי השר, כי קיימנו דיון אבל נעצרנו ואמרנו שאנחנו רוצים לראות – מאחר שזו ועדה שהשר מינה, רצינו גם לתת לשר את הזמן שלו כדי לראות, ומעבר לזה גם אנחנו נדון, השאלה אם אתה יודע איפה הדבר הזה נמצא.
<ארז אורעד: ההמלצות הוצגו בפני השר והוא למעשה ביקש פרק זמן של 30 יום ללמוד את המלצות הוועדה הציבורית, בתום ה-30 יום הוא יחליט לגבי הדוח אם לאמץ את ההמלצות.
ניסן סלומינסקי: כמה זמן מה-30 יום כבר עברו?
<ארז אורעד: עדיין לא עברו כי אני עדיין חתום, וזה קשור לאיזה תצהיר של בג"ץ שאמרנו להם שיעמדו ב-30 יום, זאת אומרת, שעון החול עדיין לא נגמר.
ניסן סלומינסקי: כן, אבל זה או-טו-טו מתקרב ולפי - - -
<ארז אורעד: זה או-טו-טו מתקרב עוד שבוע-שבועיים אני מעריך שלכשהוא יתפנה ויבחן את זה – אני יודע שיושבים ולומדים את הדוח, יש המלצות כאלה ואחרות, וראיתם פה, לא צריך להרחיב, גם לעניינים המהותיים וגם לעניינים הפרוצדורליים.
<ארז אורעד: כרגע לא המקום להוסיף, ברגע שהוא יקבל את ההמלצות ונראה אם הוא יקבל את הדוח ככתבו וכלשונו, יכול להיות שישנה וכיוצא בכך, אז נדון לגופו של עניין.
ניסן סלומינסקי: זאת אומרת, אתה מרגיש אצל השר שגם יכול להיות – תראה, בדרך כלל כשמקימים ועדה אז אני מבין שאו שאתה מקבל אותה או שאתה לא מקבל אותה, אתה מרגיש שפה יכול להיות שהוא ייקח את זה ויעשה שינויים וכו'?
<ארז אורעד: התחושות שלי לא רלוונטיות כאן, - - -
ניסן סלומינסקי: אני מניח שמי שאחראי על זה, אז אתה בטח בסוד העניין.
<ארז אורעד: אני לא רוצה להתייחס לעניין של סוד העניין או לא.
<ארז אורעד: נראה את ההמלצות של השר, ובסופו של דבר מה שהתרשמתי מבחינה סובייקטיבית שלי זה שכשהצגנו את ההמלצות לפני השר שהוא קיבל אותן בצורה חיובית.
<ארז אורעד: בסופו של דבר זה נושא שלא נגעו בו איזה 54, 55 שנה, נגענו עכשיו במהות העניין ואני מקווה מאוד שכשיתקבלו ההמלצות.
<ארז אורעד: דרך אגב, הדוח פורסם באתר משרד האוצר, אז אני מניח - - -
ניסן סלומינסקי: העברנו לכולם כי קיימנו על זה דיון בנוכחות שרה פריש יושבת-ראש הוועדה, וחלק גדול מחברי הוועדה שהיו פה הביעו את דעתם.
<ארז אורעד: כן, והשר - - -
ניסן סלומינסקי: אתם מודעים לזה שחלק מהנושא לא קשור בהכרח לשר אלא דווקא לוועדת הכספים, וחלק קשור לשינוי חקיקה שגם כן צריכים לעבור אישור שלנו אם הולכים על זה.
ניסן סלומינסקי: זאת אומרת, יש כאן תהליך קצת יותר מורכב.
<ארז אורעד: בשלב ראשון לא יהיו שינויי חקיקה בטווח הקצר מכיוון שהתהליך נשאר למעשה מובנה בהתאם לסעיף 46, שקובע ששר האוצר באישור ועדת הכספים של הכנסת, אז זה לא יצריך תשובה.
ניסן סלומינסקי: מאה אחוז, בסדר, הבנתי.
ניסן סלומינסקי: אז אתם מגישים לנו את הרשימה.
ניסן סלומינסקי: הבנתי שלפי ההמלצה – אני בפעם הראשונה בנוכחות חברי הוועדה, אז עברתי סעיף סעיף ואז דווקא חברי הוועדה אמרו לי שהם היו מעדיפים שלא נעבור סעיף סעיף אלא נסמוך עליכם כדי להראות שבאמת אנחנו רק עומדים על דברים חריגים אם יש, ולא גוף שכאילו בודק אתכם, האם הבנתי את זה אז נכון?
ניסן סלומינסקי: זו העדיפות שבאמת אם שניכם אומרים שאין שום דבר אז להצביע על הרשימה כולה?
<ארז אורעד: אני יכול לומר פה דברים מהמלצות הוועדה - גם המתווה המוצע שאתם גם מודעים אליו, אז בסופו של דבר על מנת להרחיק את הנושאים ממעורבות פוליטית באיזשהו שלב הנושא יעבור באופן מסוים לכנסת, ולאחר תקופה מסוימת הדוח הזה, שאני מציג פה את העמותות, אם לא יהיו הערות הוא יתקבל באופן אוטומטי.
<ארז אורעד: כאשר החידוש פה בוועדה, ואני מדגיש, בהמלצת הוועדה הציבורית, זה שרשות המסים תגיש מדי שנה כמו דוח ביקורת המדינה, דוח לגבי העמותות שאושרו ולגבי העמותות שלא אושרו.
ניסן סלומינסקי: גם מה לא אושר וגם הזמנים.
<ארז אורעד: וגם הזמנים, שדרך אגב, אנחנו לא שוקטים על שמרינו כרגע, אני יכול לציין שהתחלנו לקצר תהליכים, אתם מרגישים את זה כבר בחמישה חודשים מאז שאני בתפקיד, יש איזה יותר מ-300 עמותות שכבר הגיעו לאישורכם.
<ארז אורעד: לאחרונה פנינו במהלך חדשני עם מכתבים ממוכנים לתזכר את העמותות שהאישור שלהן הסתיים בסוף השנה, לתזכר אותן באופן ממוכן באמצעות האינטרנט ובאמצעות מכתבים על מנת שיגישו לנו את הבקשות לחידוש.
<ארז אורעד: אני מקווה מאוד שאנחנו הולכים לכיוון פרוצדורלי ראוי, ולכן לא צריך לעבור כל עמותה ועמותה.
ניסן סלומינסקי: עוד שתי שאלות.
ניסן סלומינסקי: יש עדיין תיקים שאישרתם ונמצאים עדיין על שולחנו של השר?
<ארז אורעד: בשלב זה ככל שידוע לי אין דבר כזה.
ניסן סלומינסקי: בהערכה עכשיו, לא במדויק, כמה תיקים נמצאים אצלכם שעדיין בטיפול או שלא התחילו, זאת אומרת, זה מסה גדולה?
<ארז אורעד: אני יכול לומר שהייתה ועדה ציבורית, עוד פעם, ועדה פנימית, סליחה, אני חוטא בלשוני, בוועדה הפנימית האחרונה הצגנו עוד כמות נכבדה של תיקים, בין 45 או 50 עמותות, שנביא אותם בפרוצדורה הארוכה והביורוקרטית, למעשה, שזה עובר מהמחלקה שלנו לאישור רשות המסים שחותמת על כך ומעבירה את זה לשר האוצר, ואז זה עובר אליכם.
<ארז אורעד: אנחנו מוצאים לנכון לציין פה שאתם לא מעכבים את התהליך, אתם ממש, טמיר יודע את זה, באופן מיידי אתם מביאים את הנושא לדיון.
<ארז אורעד: הנה, לראיה הוזעקתי עכשיו גם ממש לפני כמה דקות לפה.
ניסן סלומינסקי: א', אני שמח שהוועדה טיפלה, זה מן ציון לשבח ממך באמת בנושא, ורשם העמותות, כל התיקים שפה, עברת עליהם, כולם מאושרים?
<בנימין למקין: כן, לכולם יש אישורי ניהול תקין.
ניסן סלומינסקי: ארז, מבחינתך כולם מאושרים?
<ארז אורעד: כפי שאמרתי בתחילת הדברים, התיקים הללו נבדקו על-ידי מפקחי המחלקה, על-ידי, עברו את הוועדה הפנימית שלנו שחברים בה 12 חברים בראשות סמנכ"ל בכיר לעניינים מקצועיים ברשות המסים וגורמים מסוימים.
<ארז אורעד: דרך אגב, לעניין הזה אני רוצה להזכיר, בוועדה הציבורית יש המלצה גם לצרף נציגי ציבור לוועדה הפנימית שלנו, כך שמבחינת השקיפות התהליך יהיה הרבה יותר פומבי ושקוף.
ניסן סלומינסקי: אין כאן שום משהו חריג בתיקים האלו שצריך להסב את תשומת לבנו?
<ארז אורעד: אם היה לא הייתי מציג אותו פה, מן הסתם.
ניסן סלומינסקי: אוקיי, חברי, אם כך, מי בעד לאשר את הרשימה 580-14, רשימה שנמצאת בפנינו, אישור לצורך סעיף 46 לפקודת מס הכנסה, מי בעד?
<ארז אורעד: תודה רבה לכם.
ניסן סלומינסקי: חבר'ה, יישר כוח, ואנחנו גם משבחים אתכם באמת, אנחנו מרגישים בקצב שזה מתקדם.
<ארז אורעד: תודה רבה, ניסן.
ניסן סלומינסקי: מאה אחוז, תמשיכו.
ניסן סלומינסקי: אנחנו עוברים לסעיף 3, תקנות מס הכנסה.
<שלומית ארליך: פטור מהגשת דין וחשבון.
ניסן סלומינסקי: רוברט, אמרנו קודם בנושא הראשון שניסינו היום ללכת לפי העצה של אלעזר ולתת שעות, ואז מה שיצא אחרי הדיון הראשון - קבענו אותו ב-10:15 - אז נשארה לנו רבע שעה ועשינו הפסקה.
ניסן סלומינסקי: גם עכשיו נשאר לנו זמן לדיון הבא, רק טמיר צלצל והצליח להשיג אותם לפני כן.
ניסן סלומינסקי: כלומר, זה מאוד קשה לנסות לתת שעות מדויקות לכל סעיף וסעיף, כי לפעמים יכול להיות ארוך מאוד ויכול להיות קצר, הרי הדיון פתוח.
ניסן סלומינסקי: לכן ניתן מטווחי זמן כדי שלא יהיה מצב שאנחנו יושבים פה סתם, עושים הפסקה, שרנו שירי ארץ-ישראל.
ניסן סלומינסקי: סעיף 3: תקנות מס הכנסה (פטור מהגשת דין וחשבון), (תיקון) התשע"ג–2014, וואו, מה, יש מישהו שפטור מלהגיש דין וחשבון?
<ברוך משולם: אכן, יש גם כאלה.
רוברט אילטוב: ניסן, מה פשר ההתעניינות בפטור?
רוברט אילטוב: התלהבות כזאת.
ניסן סלומינסקי: נשמע, נראה.
<ברוך משולם: בגדול, אנחנו רוצים לעשות איזושהי התאמה טכנית לחלוטין בין החוק לתקנות בעקבות תיקון שהיה ב-1 בינואר 2013.
<שלומית ארליך: לא, היא לא כל כך טכנית, אתם רוצים להתאים.
ניסן סלומינסקי: כשאומרים "טכנית" אני מתחיל להיכנס - - -
<ברוך משולם: אציג אותו ותראו.
<ברוך משולם: הנקודה כזאת, כיום סעיף 131 לפקודה קובע שכל אדם חייב להגיש דוח ויש סמכות לפי סעיף 134א לפקודת מס הכנסה לפטור מהגשת דוח.
<ברוך משולם: שר האוצר באישור ועדת הכספים יכול לחשוב על מקרים מסוימים שבהם הוא פוטר מהגשת דוח, למשל מקרים שבהם נוכה מלוא המס מההכנסה הזאת ומההכנסה החייבת או מקרים אחרים שההכנסה בכלל פטורה, וכך זה התנהל לאורך השנים.
<ברוך משולם: עכשיו מה שיש היום - - -
<שלומית ארליך: ברוך, רק נבהיר, בעצם נקבעו תקנות מס הכנסה פטור מהגשת דין וחשבון שמעוגנים בהם בעצם כל הפטורים מהגשת חובות, בין היתר זה גם לפי סכומים.
<ברוך משולם: נכון.
<ברוך משולם: ולגבי הסכומים יש סוגים שונים - - -
ניסן סלומינסקי: מדובר כאן על חברות, אנשים פרטיים?
<ברוך משולם: על הכול.
<ברוך משולם: אנחנו מדברים עקרונית על יחיד, חברות בגדול כולן חייבות להגיש, ויחיד למשל אם יש לו הכנסות יחסית נמוכות – רוב השכירים במשק – הכנסות יחסית נמוכות שלא עולות על הסכום שקבוע בתקנות לא מחויבים להגיש דוח כי ממילא נוכה מלוא המס באמצעות המעביד, ולכן אין טעם שיגישו דוח, גם אין פה תוספת של מס, לכן פטרו את זה.
ניסן סלומינסקי: כלומר, אין לנו במדינת ישראל מצב שכל אזרח צריך להגיש דיווח.
<ברוך משולם: החוק קובע שכל אזרח צריך להגיש דיווח, אבל מכוח 134א יש תקנות שפטרו אוכלוסיות מסוימות רבות מהגשת דוח כזה.
ניסן סלומינסקי: זה בטח מגיע ל-60% מהאוכלוסייה לפחות, לא?
<ברוך משולם: יכול להיות שזה יותר, תלוי.
רוברט אילטוב: 80%.
<ברוך משולם: כן, אם תיקח בחשבון שגם כל השכירים, חלק גם לא מגיעים בכלל לרף המס, והסכומים פה שנקבעו שגם אם יש לך הכנסות למשל מעל סכום מאוד מאוד גבוה אז אתה מגיש דוח, אבל בחלק מהמקרים כבר נוכה לך מלוא המס, אתה מגיש דוח, אתה לא צריך להוסיף עוד מס.
ניסן סלומינסקי: נאמר רק לצורך העניין שבמסגרת דיונים בנושא של מאבק בהון השחור אז אחת ההצעות שעולות מפעם לפעם זה לחייב כמו שבארצות-הברית עושים, - -
סתיו שפיר: חובת דיווח כללית.
ניסן סלומינסקי: - - חובת דיווח כללית שכל אזרח ידווח, לפשט אותה מאוד, שהוא לא יצטרך לקחת רואה-חשבון וכו', אבל שכל אחד יצטרך להגיש.
ניסן סלומינסקי: גם אם לא תצליח לבדוק את כולם, אבל עצם זה שאדם צריך להגיש ולחתום, יכול להיות שזה ימנע מהרבה מאוד אנשים - - -
סתיו שפיר: מה עמדת רשות המסים בעניין הזה?
<ברוך משולם: יש שיקולים לפה ולפה, זה כרגע נשקל.
<ברוך משולם: אנחנו עובדים על זה בשיתוף עם שר האוצר ואולי נביא מסקנות כאלה ואחרות לגבי - - -
ניסן סלומינסקי: המציאות היום שמצליחים לבדוק רק 3% מהתיקים, המציאות של היום, אז אם - - -
סתיו שפיר: אבל הוסיפו להם תקנים.
ניסן סלומינסקי: אנחנו מקווים שבתוספות תקנים יגיעו ל-12%, זה יהיה הישג עצום.
ניסן סלומינסקי: זה היום, כך שאם תהיה חובת דיווח כוללת, כרגע לא רואים איך בכלל הם יצליחו לגעת בזה, זה חלק מהשיקולים.
ניסן סלומינסקי: אנחנו גם במסגרת ועדת המשנה של אלעזר גם כן דנים בחלק מזה ועוד במעגלים אחרים בנושא - האם כן ללכת לכיוון כזה או לא, במסגרת המאבק בשוק השחור.
ניסן סלומינסקי: נראה איך יתגלגלו הדברים, אבל זו הייתה סתם הערת אגב.
<ברוך משולם: אז אנחנו חוזרים לתקנות.
<ברוך משולם: ב-1 בינואר 2013 נוסף סעיף שהוא 121ב לפקודה שקובע שחל מס על היסף.